Br: ...............

, 2022.godine

**S E K T O R S K A A N A L I Z A  
za utvrđivanje predloga prioritetnih oblasti od javnog interesa i potrebnih sredstava   
za finansiranje projekata i programa nevladinih organizacija  
iz Budžeta Crne Gore u 2023. godini**

|  |
| --- |
| *Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.* |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**

1.1.Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma |  | zaštita životne sredine |
|  | smanjenje siromaštva |  | evroatlantske i evropske integracije Crne Gore |  | poljoprivreda i ruralni razvoj |
|  | zaštita lica sa invaliditetom |  | institucionalno i vaninstitucionalno obrazovanje |  | održivi razvoj |
|  | društvena briga o djeci i mladima |  | nauka |  | zaštita potrošača |
|  | pomoć starijim licima |  | umjetnost |  | rodna ravnopravnost |
| x | zaštita i promovisanje ljudskih i manjinskih prava |  | kultura |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
|  | druge oblasti od javnog interesa utvrđene posebnim zakonom (navesti koje): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | |

1. **PRIORITETNI PROBLEMI I POTREBE KOJE TREBA RIJEŠITI U 2022. GODINI FINANSIRANJEM PROJEKATA I PROGRAMA NVO**

2.1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |  |
| --- | --- |
| Opis problema: | |
| Trgovina ljudima je jedna od najkompleksnijih aktivnosti organizovanog kriminala koji najdrastičnije i najbrutalnije ugrožava osnovna ljudska prava i ljudsko dostojanstvo i za sobom ostavlja tjelesno, psihički i duhovno povrijeđena ljudska bića. U pitanju je fenomen, čija dinamičnost, mobilnost i organizovanje u nacionalnim i međunarodnim razmjerama predstavlja složen i ozbiljan globalni problem.  U posljednjem globalnom izvještaju UNODC-a o trgovini ljudima[[1]](#footnote-1), ukazano je na činjenicu da se većina žrtava samospašava – uspiju da pobjegnu i samoinicijativno stupe u kontakt sa organima, manje slučajeva pokreću organi za sprovođenje zakona, članovi zajednice i civilno društvo, te ovo predstavlja alarmantan rezultat s obzirom da se mnoge žrtve trgovine ljudima možda ne identifikuju kao žrtve.Takođe, detektovanje trgovine ljudima u svrhu prinudnog rada u 2020. godini bilo je izjednačeno sa trgovinom ljudima u svrhu seksualne eksploatacije, nešto manje od 40 odsto pojedinačno, što se dešava prvi put otkako UNODC prikuplja podatke. Konflikti su, kako se dalje navodi u Izvještaju, povećali ranjivost na trgovinu ljudima u područjima sukoba i van njih. Primorani da bježe i često u ekonomskoj potrebi, raseljeno stanovništvo laka je meta trgovaca ljudima. Analiza pokazuje vezu između ljudi koji su bili primorani da napuste Ukrajinu 2014. i 2015. godine kao rezultat sukoba u istočnom dijelu zemlje i povećanog otkrivanja trgovine ljudima iz Ukrajine u Zapadnoj i Centralnoj Evropi u narednim godinama.  Crna Gora svoju nacionalnu politiku u borbi protiv trgovine ljudima upravo oslanja na onome sto su i ključni ciljeve Evropske unije u borbi protiv ovog globalnog problema, a to su prevencija, krivično gonjenje počinilaca, zaštita žrtava i naravno, partnerstvo kao neizostavne karike za uspjeh u borbi protiv jedne ovakve pojave koja u svojoj osnovi predstavlja grubo narušavanje osnovnih ljudskih prava i sloboda. Cilj strateškog dokumenta koji je donesen u ovoj oblasti za period 2019-2024. godina je da se unaprijedi efikasnost i funkcionalnost sistema radi prevencije, identifikacije, zaštite, pomoći i praćenja žrtava trgovine ljudima sa posebnim fokusom na djecu, kao i efikasnost istraga, krivičnog gonjenja i adekvatnog kažnjavanja u skladu sa krivičnim zakonodavstvom Crne Gore.  Država Crna Gora je posljednjih godina prepoznata kao zemlja porijekla, tranzita i destinacije za muškarce, žene i djecu koji su bili žrtve trgovine ljudima. Povećan je broj potencijalnih žrtava koje su identifikovane u riziku da postanu žrtve sklapanja nedozvoljenog braka i seksualne eksploatacije. Prepoznati su i izazovi koji se tiču potrebe jačanja proaktivnog pristupa u identifikaciji žrtava, posebno među ilegalnim migrantima, strancima koji traže međunarodnu zaštitu, djecom koja prosjače, sezonskim radnicima, naročito tokom turističke sezone.  Kako u generalnim okvirima, tako i u našoj zemlji, neke kategorije lica više su izložene trgovini ljudima od drugih, pa su u proteklom periodu, u najvećem procentu to bile žene i maloljetna lica ženskog pola. Najčešće se radi o osobama koje dolaze iz marginalizovanih sredina, koje karakteriše slabo obrazovanje, diskriminacija, siromaštvo, konstantna prisutnost raznih vidova nasilja.  Tim za formalnu identifikaciju žrtva trgovine ljudima, koji status žrtve trgovine ljudima dodjeljuje nakon sprovođenja određenih standardizovanih operativnih postupaka sadržanih u Nacionalnom planu za formalnu identifikaciju koji je usvojen od strane Vlade, a po osnovu ugrožavanja ljudskih prava i nezavisno od toka krivičnog postupka, u toku 2022. godine sproveo je postupak formalne identifikacije I dodijelio status žrtve trgovine ljudima za ukupno 16 lica (13 ženskog, 3 muškog pola). Od ukupnog broja identifikovanih lica ženskog pola 9 je bilo maloljetnih (7 žrtava sklapanja nedozvoljenog braka i 2 žrtve prisilnog prosjačenja), dok su 4 lica punoljetna (3 žrtve seksualne eksploatacije i 1 žrtva sklapanja nedozvoljenog braka i prisilnog prosjačenja). Sva identifikovana lica muškog pola bila su maloljetna (1 žrtva sklapanja nedozvoljenog braka i 2 lica žrtve prisilnog prosjačenja).  U toku prethodne godine preduzimane su aktivnosti u oblasti prevencije trgovine ljudima, dok je istovremeno realizovan određen broj obuka predstavnika nadležnih državnih organa za proaktivnu identifikaciju, upućivanje, zaštitu i reintegraciju potencijalnih i žrtava trgovine ljudima, kao i kvalitetno procesuiranje izvršilaca krivičnog djela trgovina ljudima. Međutim, ne­pre­po­zna­va­nje moguće osjetljivosti na tr­go­vi­nu lju­di­ma, na­ro­či­to ne­pre­po­zna­vanje simptoma od stra­ne struč­nja­ka ko­ji mo­gu do­ći i do­la­ze u do­dir sa žr­tva­ma, je zapravo je­dan je od pro­ble­ma ko­ji i dalje sto­je na pu­tu ka­ko efi­ka­snom su­prot­sta­vlja­nju dru­štva ovoj po­ja­vi, ta­ko i bla­go­vre­me­noj i ade­kvat­noj za­šti­ti i po­mo­ći žr­tva­ma.  Informacije koje se žrtvama trgovine ljudima moraju pružiti se tiču suštinski važnih pitanja, uključujući i dostupnost zaštite i pomoći, različite opcije koje su otvorene za žrtvu, rizike koje nose, zahtjeve za legalizovanje njihovog prisustva na teritoriji države, različite oblike pravne pomoći, način na koji krivično pravni sistem funkcionište Informisanje i savjetovanje treba da omogući žrtvama da ocijene njihovu situaciju i da na osnovu informacija naprave izbor od niza mogućnosti koje suza njih otvorene.[[2]](#footnote-2)  Stoga je vrlo važno da se nastavi sa realizacijom aktivnosti na podizanju nivoa svijesti svih segmenta društva o problemu trgovine ljudima. U tu svrhu neophodno je promovisati „interdisciplinarni“ pristup, što znači da se znanje i stručnost različitih zainteresovanih strana i njihove odgovarajuće metode kombinuju u cilju razvijanja mjera za prevenciju i borbu protiv trgovine ljudima. NVO tu imanu važnu ulogu. Aktivnostima koje bi imale preventivan značaj povećala bi se svijest i značaj trgovine ljudima, a samim tim bi nastala, bar kod određenog broja ljudi, veća opreznost. | |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| U najnovijem Izvještaju o implementaciji Konvencije SE za borbu protiv trgovine ljudima u Crnoj Gori, ekspertska grupa GRETA je pozitivnim ocijenila sledeće:   * osnivanje Operativnog tima za borbu protiv trgovine ljudima;   -usvajanje standardnih operativnih procedura za identifikaciju žrtava, prema kojima je formalna identifikacija žrtava odvojena od krivičnog postupka, kao i uspostavljanje multidisciplinarnog tima za identifikaciju;  -izmjenu Zakona o besplatnoj pravnoj pomoći gdje se žrtve trgovine ljudima priznaju se kao privilegovani korisnici besplatne pravne pomoći, bez procjene njihovog finansijskog stanja;  -usvajanje Smjernica o nekažnjavanju žrtava trgovine ljudima;  - učešće crnogorskih vlasti u međunarodnoj saradnji, uključujući kroz sporazume o saradnji sa Eurojustom i susjednim zemljama.  Tim za formalnu identifikaciju žrtva trgovine ljudima u toku 2022. godine sproveo je postupak formalne identifikacije I dodijelio status žrtve trgovine ljudima za ukupno 16 lica (13 ženskog, 3 muškog pola). Od ukupnog broja identifikovanih lica ženskog pola 9 je bilo maloljetnih (7 žrtava sklapanja nedozvoljenog braka i 2 žrtve prisilnog prosjačenja), dok su 4 lica punoljetna (3 žrtve seksualne eksploatacije i 1 žrtva sklapanja nedozvoljenog braka i prisilnog prosjačenja). Sva identifikovana lica muškog pola bila su maloljetna (1 žrtva sklapanja nedozvoljenog braka i 2 lica žrtve prisilnog prosjačenja).  U istom periodu Uprava policije podnijela je 9 krivičnih prijava protiv 13 lica, nadležna tužilaštva podigla su 5 optužnica protiv 12 lica za KD trgovina ljudima dok je u radu sudova bilo 11 predmeta za ovo krivično djelo. | III GRETA Izvještaj o implementaciji Konvencije SE za borbu protiv trgovine ljudima u Crnoj Gori[[3]](#footnote-3)  Izvještaj o implementaciji Startegije za borbu protiv trgovine ljudima za period 20179-2024. za 2022. godinu. |
| Žrtve trgovine ljudima u svrhu pružanja seksualnih usluga koje su identifikovane u Crnoj Gori su primarno žene i djevojke iz Crne Gore, susjednih balkanskih zemalja, i u manjoj mjeri iz drugih zemalja Istočne Evrope. Trgovci ljudima eksploatišu žrtve u ugostiteljstvu, uključujući, u barovima, restoranima, noćnim klubovima i kafićima. Djeca, naročito djeca Romi, Aškalije i Egipćani sa Balkana se eksploatišu u svrhe prinudnog prosjačenja. | Izvještaj Stejt dipartmenta o trgovini ljudima u Crnoj Gori, 2022. |
| Kapacitet Crne Gore za rješavanje trgovine ljudima uz koordinisan i multidisciplinaran pristup nastavio je da se poboljšava. Sprovedene su važne aktivnosti obuke za različite profesionalne kategorije. Državne institucije blisko sarađuju i pružaju finansijsku podršku organizacijama civilnog drustva na zastiti žrtava i podizanju svijesti.  Konstatuje se da su ljudi u romskoj zajednici, posebno žene i djeca, i dalje pod viskoim rizikom od trgovine ljudima. I dalje je potrebno da Crna Gora poboljša svoj kapacitet za sprečavanje trgovine ljudimau sve eksploatatorske svrhe, kao I identifikaciju žrtava u ranoj fazi, posebno u visokorizičnim sektorima I uz ciljanu akciju za posebno ranjive grupe. | Izvještaj Evropske komisije (EK) o napretku Crne Gore u 2022. godini |

* 1. Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| Strategija za borbu protiv trgovine ljudima 2019-2024. godina | * Strateška oblast  - Prevencija trgovine ljudima     Ključna mjera: 1 Unaprijediti preventivne aktivnosti i učešće svih aktera na državnom nivou u njihovom sprovođenju    Ključna mjera  1.2: Nastaviti sa podizanjem nivoa svijesti u svim segmentima društva i podržati napore dase smanji potražnja za uslugama žrtava trgovine ljudima   * Strateška oblast - Zaštita   Ključna mjera 2.1: Unaprijediti  identifikaciju žrtava i potencijalnih žrtava trgovine ljudima među ranjivim grupama.   * Strateška oblast - Par itnerstvo, koordinacija I međunarodna saradnja   Ključna mjera 4.2: Jačati strateška partnerstava i saradnju sa civilnim i privatnim sektorom. |
| Nacionalni plan za formalnu identifikacijužrtava trgovine ljudima | * Korak 1: Inicijalni upućivanje I evidencija * Korak 2: Inicijalna pomoć I informisanje * Korak 3: Inicijalni razgovor I procjena rizika * Korak 4: Upućivanje na službe podrške * Korak 5: Formalna identifikacija |

2.3.Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| Doprinos nevladinih organizacija podrazumijeva sljedeće:  1. Pokrenuti veće edukativne inicijative - organizovanje radionica i predavanja, posebno usmjerenih na mlade, djecu i studente u cilju edukacije o različitim oblicima trgovine ljudima;  2. Pokrenuti konkretne kampanje, na više jezika, usmjerene na građevinski i turistički sektor ;  3. Sprovođenje kampanje na internetu, koja konkretno teži ka tome da podigne svijest o trgovini ljudima, posebno među muškim korisnicima društvenih mreža;  4.Realizovanje aktivnosti na podizanju svijesti organizacija, grupa i pojedinaca u odnosu na rodnu senzitivnost u procesu trgovine ljudima i svim oblicima eksploatacije (seksualna eksploatacija, prisilni rad);  5. Realizovanje aktivnosti na jačanju zajedničkog odgovora, odnosno jačanje multidisciplinarne saradnje i koordinacije među relevantnim institucijama (uključujući organe za sprovođenje zakona, sudske vlasti, inspekcije rada, sluzbe za migrante), nevladinih organizacija, pružaoca usluga žrtvama, zdravstvenih ustanova, institucija za zaštitu djece;  6. Sprovesti obuke za podizanje svijesti o prepoznavanju i proaktivnom djelovanju u lokalnim sredinama kada su u pitanju ugovoreni brakovi i prisilno prosjačenje;  7. Sprovesti ciljane kampanje usmjerene na posebne zajednice u partnerstvu sa lokalnim zajednicama;  8.Osmišljavanje i emitovanje/štampanje kao i distribucija propagandnih sadržaja sa ciljem podizanja nivoa svijesti javnosti u lokalnim sredinama o načinima prijavljivanja potencijalnih sumnji na postojanje krivičnog djela trgovine ljudima;  9. U saradnji sa medijima pokretanje opšte kampanje informisanja javnosti o potrebi smanjenja potražnje za aktivnostima osoba koje su žrtve trgovine ljudima u cilju seksualnog iskorištavanja;  10. Raditi na usmjerenijim i djelotvornijim oblicima prevencije, kao što su inicijative odvraćanja i ometanja. Kampanja može biti sprovedena na više jezika i više načina: vanjske reklame, distribuiranje letaka i postera, internet i društvene mreže. Ideja je da se najširoj mogućoj publici ukaže na oblike eksploatacije koji su dominantno prepoznati u našoj praksi (seksualna eksploatacija, sklapanje nedozvoljneog braka, radna eksploatacija) i isticanje kažnjivosti istih. | 1. Broj organozovanih radionica i predavanja; 2. Broj izrađenih medijskih poruka; 3. Broj sprovedenih kampanja - internet poruka; 4. Izrada i distribucija propagandnog materijala; 5. Broj predstavnika institucija i prganizacija koji su pohađali okrugle stolove; 6. Broj organizovanih obuka u lokalnim zajednicama; 7. Broj organizovanih kampanja u saradnji sa lokalnim zajednicama; 8. Broj emitovanja/štampanja kao i distribucija propagandnih sadržaja u lokalnoj zajednici; 9. Broj odštamapnih I distribiuranih flajera; 10. Broj reklama, distribuiranih letaka i postera | -Evaluacije sa događaja/radionica  -Narativni i finansijski izvještaji  -Pojedinačna i ukupna statistika o realizovanim programima |

1. **OSTVARIVANJE STRATEŠKIH CILJEVA**

3.1.Navesti ključne strateške ciljeve iz sektorske nadležnosti čijem će ostvarenju u 2022. godini doprinijeti projekti i programi nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2022. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| Strateška oblast - Prevencija trgovine ljudima ( Strategija za borbu protiv trgovine ljudima 2019-2024)  Operativni cilj 1: Unaprijediti preventivne aktivnosti i učešće svih aktera na državnom nivou u njihovom sprovođenju  Ključna mjera: 1 Unaprijediti preventivne aktivnosti i učešće svih aktera na državnom nivou u njihovom sprovođenju  Ključna mjera  1.2: Nastaviti sa podizanjem nivoa svijesti u svim segmentima društva i podržati napore dase smanji potražnja za uslugama žrtava trgovine ljudima    Strateška oblast - Zaštita  Operativni cilj 2: Unaprijediti identifikaciju žrtava trgovine ljudima i kvalitet zaštite i pomoći prilikom njihove društvene reintegracije    Ključna mjera 2.1: Unaprijediti  identifikaciju žrtava i potencijalnih žrtava trgovine ljudima među ranjivim grupama  Strateška oblast - Partnerstvo, koordinacija I međunarodna saradnja  Operativni cilj 4: Ojačati koordinaciju i partnerstvo između brojnih različitih aktera u ovoj oblasti, iz svih sektora društva na nacionalnom i međunarodnom nivou i promovisati umrežavanje  Ključna mjera 4.2: Jačati strateška partnerstava i saradnju sa civilnim i privatnim sektorom. | Realizacijom projekata u okviru javnog konkursa doprinijeće se nastavku saradnje sa organizacijama civilnog društva u svim segmentima borbe protiv trgovine ljudima, kako bi se implementairali ciljevi Strategije za borbu protiv trgovine ljudima i kreiranja novih politika u ovoj oblasti.  Realizaciijom projekata pratiće se i analizirati djelovanje NVO u oblasti implementacije državne politike borbe protiv trgovine ljudima.  Sprovođenjem aktivnosti usmjerenih na jačanju nivoa svijesti javnosti u odnosu na trgovinu ljudima, uticaće se na postizanje bolje informisanosti i preventivno će se djelovati kako bi se spriječila sama trgovina ljudima. |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**

4.1.Navesti javne konkurse koji se predlažu za objavljivanje u 2023. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa | Iznos | Drugi donatori s kojima je potrebno koordinirati oblasti finansiranja |
| **„Reagujmo i spriječimo trgovinu ljudima“** | 50 000 |  |

4.2.Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u 2023. godini.

|  |
| --- |
| Opis glavnih grupa korisnika, njihov broj i potrebe |
| Kao ciljne grupe prepoznati su akteri koji se bave potencijalnim žrtvama na lokalnom nivou, odnosno predstavnici organa za sprovođenje zakona u lokalnim sredinama. Pomenute aktivnosti treba da budu usmjerene na povećanje svijesti profesionalaca koji mogu doći u kontakt sa žrtvom trgovine ljudima i implementaciji politika i strateških mjera na lokalnom nivou. Takođe, pomenute aktivnosti trebaju da potenciraju multidisciplinarni pristup – zajednički odgovor.  Korisnicima projekata smatraju se i ciljne grupe stanovništva koje su prepoznate kao posebno ranjive, a samim tim izložene riziku od trgovine ljudima , djeca koja žive I rade na ulicama, djeca izložena opsanostima od sklapanja nedozvoljenog braka, ilegalni migranti, stranci koji traže međunarodnu zaštitu, sezonski radnici.. Imajući u vidu da je cilj svih aktivnosti koje se sprovode sa rizičnim kategorijama i njihova samoidentifikacija, uslijed činjenice da one često sebe ne vide kao takve.  Šira javnost – građani Crne Gore, putnici, turisti. |

4.3.Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |  |
| --- | --- |
| Očekivani broj projekata koji se planira finansirati / broj ugovora koje se planira zaključiti s NVO | |
| **„Reagujmo i spriječimo trgovinu ljudima“** | **Od 5 do 10** |

4.4.Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |  |
| --- | --- |
| Naziv javnog konkursa: „“ | |
| Najniži iznos finansijske podrške koju će biti moguće ostvariti na osnovu javnog konkursa: 5 000 EURA | Najviši iznos finansijske podrške koju će biti moguće ostvariti na osnovu javnog konkursa: 10 000 |

**NAPOMENA:** stavom 4 člana 32ž Zakona o NVO, definisano je: ***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZACIJAMA**

5.1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
|  |  |  |
|  |  |  |
|  |  |  |

1. **KAPACITETI ZA SPROVOĐENJE JAVNOG KONKURSA**

6.1.Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| **„Reagujmo i spriječimo trgovinu ljudima“** | 2 |  |

**Ovjera ministra:**

|  |  |  |  |  |
| --- | --- | --- | --- | --- |
|  |  |  |  |  |
|  | Ime i prezime | M.P. | Potpis |  |

1. https://www.unodc.org/documents/data-and-analysis/glotip/2022/GLOTiP\_2022\_web.pdf [↑](#footnote-ref-1)
2. Konvencija SE za borbu protiv trgovine ljudima [↑](#footnote-ref-2)
3. <https://www.gov.me/dokumenta/7b3e8539-49f6-4d89-8ee6-a78b6b55bd9d> [↑](#footnote-ref-3)